ddrg/super_eurlex huggingface dataset:
H.

mivel az ENSZ ukrajnai emberi jogi megfigyelő missziójának legutóbbi, 2021. december 1-jén közzétett jelentése a Donyec-medence konfliktusövezetében az ellenségeskedések fokozódásáról, az ukrán oldalon a polgári áldozatok számának növekedéséről és az infrastruktúrát ért károkról számolt be; mivel a jelentés azt is megállapította, hogy a Donyec-medence önkényesen kikiáltott köztársaságainak bíróságai továbbra is tisztességes eljárás nélkül ítélnek el polgári személyeket a konfliktussal kapcsolatos bűncselekményekért;
H.

mivel a most felszámolni kívánt két prominens nem kormányzati szervezet évek óta üldöztetést szenved; mivel e szervezeteket 2014-ben és 2016-ban „külföldi ügynököknek” minősítették, és a „külföldi ügynökökre” vonatkozó törvény állítólagos megsértése miatt kirívóan magas bírságokkal sújtották, továbbá önkényes büntetőeljárás alá vonták munkatársaikat, akik ráadásul támadásoknak és zaklatásnak is ki voltak téve; mivel ezeket a támadásokat, például a Memorial Emberi Jogi Központ kutatója, Natalja Esztyemirova 2009-es meggyilkolását nem vizsgálták ki megfelelően, és az elkövetők továbbra is büntetlenséget élveznek; mivel Ojub Tyityijevet, a Memorial Emberi Jogi Központ csecsenföldi irodájának vezetőjét és Jurij Dmitrijevet, az International Memorial karéliai irodájának vezetőjét politikai indíttatású vádak alapján bebörtönözték; mivel az egyik legutolsó támadásként 2021. október 14-én az International Memorial moszkvai irodáját erőszakos csőcselék támadta meg, majd a rendőrség is megrohamozta;
11.

sajnálatát fejezi ki amiatt, hogy a nicaraguai külügyminiszter 2021. november 19-én felmondta az AÁSZ chartáját, és kiemeli, hogy ezzel a döntéssel megszűnik az ország hozzáférése az Amerikaközi Fejlesztési Banktól származó finanszírozáshoz, és e döntés azt is jelenti, hogy Nicaragua kilép az emberi jogok védelmére irányuló regionális mechanizmusaiból; emlékeztet arra, hogy annak ellenére, hogy felmondta a chartát, Nicaraguát továbbra is kötik az AÁSZ egyéb jogi eszközeiből, többek között az Emberi Jogok Amerikai Egyezményéből eredő kötelezettségei; hangsúlyozza, hogy akár két évig is eltarthat, mire a kilépés hatályba lép;
—

tekintettel a Nemzetközi Energiaügynökség „Net zero by 2050: A Roadmap for the Global Energy Sector” (Nulla nettó kibocsátás 2050-ig: menetrend a globális energiaágazat számára) című, 2021. májusi különjelentésére,
122.

hangsúlyozza, hogy a gyógyszeripari ágazat továbbra is fontos ipari pillér és a munkahelyteremtés motorja; hangsúlyozza, hogy a Next Generation EU eszköz támogatásával magas színvonalú munkahelyeket kell teremteni az EU-ban a teljes gyógyszeripari értéklánc mentén és az egészségügy területén, beleértve az egészségügyi dolgozókat is; felhívja a Bizottságot, hogy javasoljon intézkedéseket a foglalkoztatás és a készségfejlesztés előmozdítására a tagállamok gyógyszeripari és egészségügyi ágazataiban, az egész EU-ban elősegítve a földrajzi egyensúlyt, a tehetségek megtartását és a foglalkoztatási lehetőségeket;
55.

Elismeri, hogy a világjárvány aránytalan mértékben sújtotta a nőket, és különösen elismeri a nemi alapú erőszaknak a kijárási korlátozások következtében történő fokozódását; sajnálja, hogy – az EU-ban is – továbbra is a nők adják a nemi alapú erőszak, például a családon belüli erőszak, a szexuális erőszak és visszaélés – beleértve a női nemi szervek megcsonkítását is – áldozatainak többségét, és hogy a politikai és szakmai életben, valamint az oktatáshoz és az egészségügyi ellátáshoz való hozzáférés terén hátrányos megkülönböztetéssel kell szembenézniük; hangsúlyozza, hogy a világjárvány következtében jelentősen csökkent a nemi alapú erőszak és emberkereskedelem áldozatainak gondozása, védelme és az igazságszolgáltatáshoz való hozzáférése; felhívja az EU-t, hogy mozdítsa elő sürgősségi segítségnyújtási tervek és protokollok kidolgozását mind az ENSZ-ben, mind a partnerországokban azzal a céllal, hogy a segítségnyújtási programokat a világjárvány körülményeihez, a világjárvány következményeihez és a jövőbeli válságokhoz igazítsák; üdvözli az EU és az ENSZ által a Reflektorfény kezdeményezés elindítására tett közös erőfeszítéseket és az erre fordított beruházásokat, amelyek célja a nők és lányok elleni erőszak valamennyi formájának felszámolása;
16.

emlékeztet rá, hogy a szomáliai biztonsági helyzet igen komoly aggodalomra ad okot, és destabilizáló tényezőt jelent Afrika szarva egésze számára, sőt a térségen túl is; hangsúlyozza, hogy az as-Sabáb továbbra is az al-Kaidához kapcsolódó egyik legerősebb terrorszervezet, és ezért a tagállamoknak mérlegelniük kell, hogy jelentősebb mértékben vegyenek részt az e stratégiai fontosságú régióban indított európai missziókban és műveletekben, valamint az ezekhez szükséges források biztosításában; hangsúlyozza, hogy az EUTM Szomália esetében a parancsnoki struktúrák tanácsadói kapacitással történő megerősítése lehetővé teszi a műveletek végrehajtási módjának jelentős befolyásolását a többoldalú katonai segítségnyújtási kereten belül; hangsúlyozza, hogy az EUNAVFOR, az Atalanta, az EUCAP és az EUTM Szomália koherens egészet alkot, támogatva az Afrika szarva térségre vonatkozó uniós stratégiai keretet; örömmel veszi tudomásul, hogy az Atalanta művelet meghatározó szerepet játszik a kalózkodás és az illegális kereskedelem elleni küzdelemben Afrika szarva térségében, így sikeresen védi az Élelmezési Világprogram hajóit, az EUCAP Szomália pedig azáltal tölt be jelentős szerepet, hogy a puntföldi és szomáliföldi szövetségi és regionális hatóságok számára tanácsot ad a parti őrségi tevékenységek és a tengeri rendészet fejlesztésével kapcsolatban; hangsúlyozza, hogy Afrika szarva térségében továbbra is fontos az uniós szerepvállalás a szomáli biztonsági erők kapacitásának megerősítése érdekében, és felhívja a figyelmet arra, hogy hatékonyságukat is növelni kell; üdvözli és továbbra is ösztönzi a hasonlóan gondolkodó partnerek részvételét az Ádeni-öbölben és az Indiai-óceánon a biztonságos hajózás garantálása érdekében; integrált megközelítésre szólít fel a kalózkodást ösztönző fejlesztési és kormányzási problémák kezelése érdekében;
—

tekintettel az EKB „The use of cash by households in the euro area” (A háztartások készpénzhasználata az euróövezetben) című, 2017. novemberi, 201. számú műhelytanulmányára,
P.

mivel az EU országalapú szankciórendszerei már most is lehetővé teszik az azokkal a személyekkel és szervezetekkel szembeni célzott intézkedéseket, akik vagy amelyek felelősek a demokrácia és a jogállamiság aláásásáért, beleértve a közpénzekkel kapcsolatos súlyos pénzügyi kötelességszegést is, amennyiben a cselekmények az UNCAC hatálya alá tartoznak; mivel az EU globális emberi jogi szankciórendszerének (az uniós Magnyickij-törvény) elfogadása az uniós eszköztár alapvető kiegészítése; mivel a Parlament több alkalommal kérte hatályának kiterjesztését a korrupciós cselekményekre, az emberi jogok megsértése elleni hatékony küzdelem érdekében, függetlenül a bűncselekmény jellegétől, valamint kérte egy kiegészítő rendszer létrehozását is arra az esetre, ha a jelenlegi rendszer felülvizsgálata nem terjed ki a korrupciós cselekményekre; mivel az Egyesült Államok, Kanada és az Egyesült Királyság szintén hasonló korrupció elleni szankciórendszert fogadott el;
55.

úgy véli, hogy több tudományos bizonyítékra van szükség a jobb megoldások eléréséhez és a szállítóeszközök – többek között a be- és kirakodóeszközök – tervezésének javításához, figyelembe véve a faj- és kategóriaspecifikus, valamint az élettani, viselkedési és életkori jellegű követelményeket, továbbá a fajokon belül a fajtaváltozatbeli eltéréseket; úgy véli, hogy a szállítás ilyen tervezésének a terület földrajzi adottságait is figyelembe kell vennie, valamint azt is, hogy a kis méretű gazdaságoknak gyakran egyetlen állatot vagy több, különböző fajú állatot kell szállítaniuk; hangsúlyozza, hogy az állatszállító járművekben a környezet minősége nagyon fontos az állatok jóléte szempontjából;
Q.

mivel Kína agresszív retorikát használ, és megmagyarázatlan és előre be nem jelentett de facto tilalmat vezetett be a litván termékek kínai piacra való belépésének megakadályozására; mivel az ilyen jogszabályba nem foglalt intézkedések és gyakorlatok nemcsak a nemzetközi kereskedelem és a Kereskedelmi Világszervezet valamennyi szabályát sértik, hanem közvetlen hatást gyakorolnak az uniós egységes piac alapelveire is;
17.

szorgalmazza kiváltképpen a legfontosabb orosz exporttermékek – többek között a kőolaj és a földgáz – behozatalának korlátozását, az Oroszországi Föderációba irányuló új uniós beruházások, valamint az EU-ba irányuló új orosz beruházások betiltását, az összes orosz bank európai pénzügyi rendszerből való kitiltását, az Oroszországi Föderáció és Belarusz SWIFT-rendszerből való kizárását, valamint a SWIFT-rendszer alternatív eszközeit használó bankokra vonatkozó másodlagos szankciók kiszabását, vagy az orosz bankokkal vagy a bankrendszerrel szembeni szankciókhoz hasonló szankciók kiszabását, és szorgalmazza, hogy tiltsák meg az európai piacokon a másodlagos tőkepiacokról történő forrásszerzést és kölcsönfelvételt; szorgalmazza, hogy tiltsák be az uniós közbeszerzésekhez való hozzáférést az Oroszországból és Belaruszból származó áruk és szolgáltatások beszerzése tekintetében; szorgalmazza, hogy tiltsák be a csúcstechnológiai termékek és stratégiai termékek orosz piacra történő kivitelét; szorgalmazza az uniós forrásokból támogatott, Oroszországgal folytatott kutatási és innovációs együttműködési programok finanszírozásának azonnali leállítását vagy visszavonását, valamint az interregionális programok felfüggesztését; szorgalmazza, hogy az uniós kikötőket zárják le az orosz hajók előtt; szorgalmazza, hogy haladéktalanul tiltsák be az orosz ellenőrzés alatt álló beruházási alapok és bankok, például a Nemzetközi Beruházási Bank működését az EU-ban; szorgalmazza, hogy a szükséges, indokolt humanitárius okok kivételével tiltsák meg a belépést az összes uniós kikötőbe azoknak a hajóknak, amelyek legutóbbi vagy következő kikötője az Oroszországi Föderációban található; üdvözli az orosz légi fuvarozók, valamint az orosz magánrepülőgépek uniós légtérben való közlekedésének betiltását; hasonló szankciók elfogadására és megfelelő alkalmazására szólít fel Belarusszal szemben;
—

tekintettel a Bizottság határokon átnyúló együttműködésről szóló, „Capitalising on existing initiatives for cooperation in trans-border regions” (A határrégiókban folytatott együttműködésre irányuló kezdeményezések kiaknázása) című, 2018. márciusban közzétett tanulmányára (4),
7.

sürgeti az emberi jogok védelmezőit és az újságírókat védő szövetségi mechanizmust, hogy tegyen eleget a finanszírozás és az erőforrások növelésére vonatkozó ígéretének, és hozzon létre gyorsabb folyamatokat a jogvédők és újságírók kedvezményezettként való bevonására az életmentés és a fenyegetettek biztonságának garantálása érdekében, ideértve a családjuk, kollégáik és ügyvédeik számára biztosított biztonsági intézkedéseket is; hangsúlyozza, hogy a közrend védelmére irányuló szakpolitikáknak hatékonyan be kell vonniuk az egyes államok kormányzati szerveit és intézményeit, valamint a helyi szintet is;
18.

megjegyzi, hogy a tagállamok már most is új technológiákat alkalmaznak a belföldi vásárlások hatékonyabb adóügyi ellenőrzésének biztosítása érdekében; tudatában van annak, hogy a héarendszer esetleges reformja során bevált gyakorlatokként figyelembe kell venni az ilyen nemzeti intézkedéseket; támogatja, hogy e tekintetben fokozzák a tagállamok közötti együttműködést a határokon átnyúló ügyletek megkönnyítése érdekében, anélkül, hogy a gazdasági szereplőkre és a fogyasztókra túlzott költségek hárulnának; kéri a Bizottságot, hogy nyújtson be konkrét javaslatokat egy olyan rendszer előmozdítására, amely felgyorsítja az Unión belüli héaköteles ügyletekkel kapcsolatos információcserét, és biztosítsa annak nemzeti mechanizmusokkal való interoperabilitását; támogatja az e-számlázás kiterjesztését, és felszólít egy uniós e-számlázási szabvány bevezetésére, amely harmonizálja különösen az e-számlán szereplő információkat a határokon átnyúló interoperabilitás megkönnyítése, a jogi megfelelés biztosítása, a kereskedelmi ügyletek átláthatóságának növelése és ezáltal a csalások és hibák korlátozása érdekében;
10.

felhívja a Bizottságot és a tagállamokat, hogy növeljék tovább a szociális, állami, energiahatékony, megfelelő és megfizethető lakhatásra, valamint a hajléktalanság és a lakhatásból való kirekesztettség kezelésére irányuló beruházásokat az Unióban; e tekintetben beruházásokat szorgalmaz az ERFA, az Igazságos Átmenet Alap, az InvestEU, az ESZA+, a Horizont Európa és a Next Generation EU révén, és különösen a Helyreállítási és Rezilienciaépítési Eszköz, a koronavírusra való reagálást célzó beruházási kezdeményezés és a koronavírusra való reagálást célzó, kiterjesztett beruházási kezdeményezés révén; szorosabb együttműködésre szólít fel ezen eszközök között; üdvözli a szociális és megfizethető lakáshitelek finanszírozását az InvestEU programon és az Európai Beruházási Bank (EBB) szélesebb portfólióján keresztül; felszólítja a Bizottságot és a tagállamokat, hogy a zöld és a digitális átállással együtt a társadalmi haladást is integrálják beruházási prioritásként a Helyreállítási és Rezilienciaépítési Eszközbe, és ezáltal védjék a kiszolgáltatott helyzetben lévőket a jelenlegi válság kedvezőtlen hatásaitól, továbbá a helyreállítási és rezilienciaépítési tervekben szerepeltessenek a társadalmi haladásra vonatkozó terveket is, amelyek meghatározzák a szociális jogok európai pillérében foglalt elvek végrehajtási módját, valamint a szociális lakhatást is beleértve a szociális beruházások célterületeit; felszólítja a Bizottságot, hogy sürgősen tegye hozzáférhetőbbé az EU és az EBB finanszírozási forrásait a szociális és megfizethető bérlakást nyújtó helyi és regionális szolgáltatók számára; felszólítja az EBB-t, hogy célzott technikai segítségnyújtás, valamint a pénzügyi közvetítőkkel és a tagállamokkal való szorosabb együttműködés révén próbálja meg növelni a megfelelő ellátást;
14.

sajnálja, hogy az adatok szűkösek vagy elavultak; felkéri a tagállamokat, hogy rendszeresen szolgáltassanak kategóriák szerint lebontott adatokat, a Bizottságot pedig arra, hogy hozzon létre megbízható és gyakran frissített statisztikai forrásokat az átláthatóságot és összehasonlíthatóságot biztosító, bevált módszertan alapján, és tegye lehetővé, hogy ezek az adatok szerepeljenek az Eurostat határokon átnyúló tevékenységekkel és hozzájárulásokkal kapcsolatos adataiban; rámutat arra, hogy az Európai Gazdasági és Szociális Bizottság megbízásából készült, „Recent evolutions of the social economy in the European Union” („A szociális gazdaság legújabb fejleményei az Európai Unióban”) című 2017-es tanulmány szerint az Európai Unióban működő szövetkezetekben, kölcsönös önsegélyező társaságokban, egyesületekben, alapítványokban és hasonló szervezetekben betöltött 13,6 millió fizetett álláshelyből 9 millió az egyesületekben és alapítványokban való foglalkoztatásból származik, így ezek az ágazat fő foglalkoztatási forrásai; kiemeli, hogy ez is mutatja annak fontosságát, hogy több adat álljon rendelkezésre, amelyek a szociális gazdaságnál nagyobb területre vonatkoznak;
13.

üdvözli a Bizottság elkötelezettségét amellett, hogy a rákkeltő, mutagén vagy reprodukciót károsító anyagokkal kapcsolatos általános kockázatra vonatkozó megközelítését az Egészségügyi Világszervezet (WHO) meghatározása alapján az endokrin károsító anyagokra is kiterjessze, és a hatásvizsgálatban elemezze, hogy szükség van-e ennek alkalmazására a játékok biztonságáról szóló irányelv jövőbeli felülvizsgálata során annak biztosítása érdekében, hogy az endokrin károsító anyagokat az azonosításukat követően azonnal betiltsák a játékokban, valamint hogy horizontális jogszabályok bevezetését is megfontolja e célból, amint azt a Parlament és a Tanács ismételten kérte, tiszteletben tartva ugyanakkor a vegyi anyagokra vonatkozó fenntarthatósági stratégiában foglalt „egy anyag, egy értékelés” elvet; üdvözli e tekintetben azt az elkötelezettséget, hogy értékeljék e megközelítés kiterjesztését az immunrendszert, az idegrendszert és a légzőszervi rendszereket érintő, valamint egy adott szervre mérgező vegyi anyagokra, hogy garantálja az e vegyi anyagokkal szembeni magas szintű védelmet, valamint hogy időtálló szabályozási választ biztosítson ezeknek a játékokban való felhasználását illetően, összhangban a Bizottságnak azzal a szándékával, amely szerint e vegyi anyagok minden felhasználásának elsőbbséget ad a REACH-rendelet szerinti korlátozások terén;
—

tekintettel az Egészségügyi Világszervezet (WHO) „Alcohol and cancer in the WHO European Region: An appeal for better prevention” (Alkohol és rák a WHO európai régiójában: felhívás a jobb megelőzésre) című, 2020. évi jelentésére (18),
26.

hangsúlyozza, hogy akadályok származhatnak abból is, hogy a nemzeti közigazgatások korlátozottan képesek más nyelveken szolgáltatásokat nyújtani, valamint a megfelelő képzés és infrastruktúra hiányából is; felhívja a tagállamokat annak biztosítására, hogy a piacra jutással kapcsolatos információk és dokumentumok ne csak a tagállam hivatalos nyelvén álljanak rendelkezésre, hanem angolul vagy a helyi gazdaságban leggyakrabban használt nyelven is;
59.

felszólít az uniós villamosenergia-piacokat szabályozó jelenlegi szabályozási keret felülvizsgálatára a tengeri megújuló energia elterjedésének megkönnyítése és a mesterséges kereskedelmi akadályok, rögzített árak, támogatások és egyéb piactorzító mechanizmusok felszámolása érdekében, amelyek megakadályozzák a tengeri megújuló energiaforrások további sikeres integrációját; felhívja a Bizottságot és a tagállamokat, hogy gondosan elemezzék a célzott tengeri ajánlattételi övezetek létrehozásának lehetőségét és a jelenlegi ajánlattételi övezeteket, és azok megfelelőségét a tengeri megújuló energiaforrások növekvő kapacitásának integrálására; felkéri a Bizottságot, hogy egy időtálló modell elemeként azonosítsa azokat a meglévő szabályozási mechanizmusokat, amelyek sikeresen előmozdítják a tengeri megújuló energiaforrások integrálását a jól működő energiapiacba, ideértve a hibrid projektek és az együttműködés új formáinak elősegítését is; felhívja a Bizottságot, hogy vizsgálja meg a hibrid projektek fejlesztési feltételeinek javítását annak érdekében, hogy biztosítsa a tengeri megújulóenergia-projektek jobb és gyorsabb végrehajtását, valamint rugalmasabb feltételeket az innováció fokozása érdekében, beleértve az új eszközkategóriákat is, különösen a két vagy több piac rendszerösszekötőihez kapcsolódó tengeri szélerőműparkok esetében; elismeri, hogy a díjakban meg kell jelenniük az azzal kapcsolatos kockázatoknak, hogy az elsőként lépő ipari szereplő új technológia elterjesztésébe ruház be;
8.

kiemeli, hogy 2019-ben számos végrehajtási intézkedést fogadtak el a környezettudatos tervezésről szóló irányelv keretében, amelyek kötelező időszakot írtak elő a pótalkatrészek biztosítására, maximális szállítási határidőket, valamint tervezési követelményeket vezettek be az alkatrészek szét- és összeszerelésére vonatkozóan; felhívja ezért a Bizottságot, hogy az ilyen intézkedések hatályát terjessze ki más termékkategóriákra is, beleértve a nem energiával kapcsolatos termékeket is, figyelembe véve azok sajátosságait;
16.

felhívja a Bizottságot és a tagállamokat, hogy előzzék meg és akadályozzák meg a dezinformáció – többek között a propaganda – terjedését, és erősítsék meg a független médiát; ezért üdvözli orosz és ukrán nyelvű platformok fejlesztését és hírek közzétételét; felszólít az EU stratégiai kommunikációjának javítására, valamint arra, hogy tárják fel az Oroszországból származó háborús propagandával szembeni hatékony módszereket, amelyet olyan médiaorgánumok terjesztenek, mint a Rosszija, a Channel One Russia és az NTV, amelyek az agresszív háborút támogató tartalmakat terjesztenek, és félretájékoztatják az embereket a háborúval kapcsolatban; felhívja a tagállamokat, a Bizottságot és az EKSZ-t, hogy a dezinformációval szembeni fellépés érdekében továbbra is fokozzák az orosz nyelvű, alternatív, online tájékoztatást a kibontakozó fejleményekről, biztosítsák továbbra is, hogy az EU és a tagállamok nyilvános nyilatkozatait lefordítsák orosz nyelvre, és szólítsák meg az orosz nyelvű közönséget és platformokat;
4.

elítéli a mozgás, a véleménynyilvánítás, az információ, a békés gyülekezés, egyesülés szabadságának szigorú korlátozását, valamint a szongbun alapján történő megkülönböztetést, amely az állam által kijelölt társadalmi osztályokba sorolás és születés alapján sorolja be az egyéneket, figyelembe véve politikai véleményüket és vallásukat is; súlyos aggodalmát fejezi ki a vallás és a meggyőződés szabadságának szisztematikus megsértése miatt, amely Észak-Koreában a sámánizmust és a kereszténységet, valamint más vallásokat is sújt; elítéli a vallási személyek önkényes letartóztatását, hosszú távú fogva tartását, kínzását, bántalmazását, szexuális bántalmazását és meggyilkolását; sürgeti a KNDK hatóságait, hogy vessenek véget a vallási kisebbségek elleni erőszaknak, és biztosítsák számukra a vallás és meggyőződés szabadságát, az egyesülési jogot és a véleménynyilvánítás szabadságát; hangsúlyozza, hogy felelősségre kell vonni ezen erőszakos cselekmények elkövetőit, többek között a Népi Társadalombiztonsági Minisztériumot és az Állambiztonsági Minisztériumot, amelyek fontos szerepet játszanak a vallási közösségek üldözésében;
F.

mivel a Bizottság 2022. április 5-én új szankciókat javasolt és jelentett be, és további szankciócsomagokon dolgozik; mivel az Oroszországi Föderációval szemben az első uniós szankciókat 2014 márciusában, a Krím félsziget 2014-es jogellenes annektálása után vezették be, és mivel a szankciók legutóbbi csomagját 2022. március 15-én fogadták el, azt követően, hogy Oroszország 2022. február 24-én provokáció és kiváltó ok nélkül megtámadta Ukrajnát; mivel az EU Belarusz ellen is szankciókat fogadott el, válaszul az orosz agresszióban és invázióban való részvételére;
59.

megismétli, hogy rendkívül fontos az uniós forrásokkal való hatékony és eredményes pénzgazdálkodás; sajnálja, hogy az uniós források kedvezményezettjeiről vezetett adatbázisok nem tartalmaznak információkat a végső kedvezményezettekről és azok tényleges tulajdonosairól; sajnálja, hogy az ellenőrző hatóságok nem tudják azonosítani a finanszírozások végső kedvezményezettjeit; mélységesen sajnálja, hogy nem kormányzati szervezeteket használtak a terrorista és szélsőséges szervezeteknek nyújtott finanszírozás leplezésére; hangsúlyozza, hogy a kedvezményezettek átláthatóságára vonatkozó közös szabályokat azokra az ernyőszervezetekre is alkalmazni kell, amelyek uniós forrásokban részesülnek, és azokat a hálózatukba tartozó nem kormányzati szervezeteknek továbbítják, annak biztosítása érdekében, hogy a Bizottság és az ellenőrző hatóságok ellenőrizni tudják a projekt céljait és végső kedvezményezettjeit; sajnálja, hogy a Bizottság nem tett javaslatot a nem kormányzati szervezetek harmonizált fogalommeghatározására, amely alapján ellenőrizni lehetne a végső kedvezményezetteket; megjegyzi, hogy a költségvetési rendelet meghatározza az ilyen szervezetek kiválasztására és a pénzeszközök ilyen szervezetek részére történő odaítélésére vonatkozó szabályokat, valamint az ellenőrzési mechanizmusokat; kéri a Bizottságot, hogy a fogalommeghatározás szempontjából is vizsgálja felül a költségvetési rendeletet, és vezesse be a nem kormányzati szervezetek egyértelmű kategóriáit, valamint az ellenőrzéseket a végső kedvezményezetteknél ténylegesen felmerülő költségekre is terjessze ki;
—

tekintettel a Nemzetközi Valutaalap „Taxing Multinationals in Europe” (Multinacionális vállalatok adóztatása Európában) című jelentésére (European and Fiscal Affairs Departments, 2021, No. 21/12),